EU tukee Ruotsia vaatimuksessa vapauttaa Kiinan viranomaisten pidättämä EU-kansalainen.

Kiinan tekemiä sieppauksia vastustaneilla mielenosoittaijlla oli Gui Minhain kuva (vas.) tammikuussa 2016. Kiina oli tuolloin siepannut tai pidättänyt viisi ihmistä, joilla oli yhteys hongkongilaiseen Mighty Current -kustantamoon ja sen kirjakauppaan.­

Euroopan unionin Kiinan-suurlähettiläs kehottaa Kiinaa heti vapauttamaan Ruotsin kansalaisen Gui Minhain, jonka kiinalaiset poliisit pidättivät viime lauantaina junasta ruotsalaisten diplomaattien nenän edestä Kiinassa.

”Odotamme Kiinan viranomaisten heti vapauttavan Gui Minhain ja päästävän hänet liittymään perheensä seuraan, saamaan konsulaatin tukea ja lääketieteellistä apua”, sanoi EU:n Kiinan-suurlähettiläs Hans-Dietmar Schweisgut uutistoimisto Reutersin ja uutistoimisto AFP:n mukaan.